Nyit a Magyar Nemzeti Cirkusz Safari Parkja Szadán – Oldalas magazin
Főoldal Hírek Színes Nyit a Magyar Nemzeti Cirkusz Safari Parkja Szadán
Magyarország legnagyobb utazócirkusza mintegy száz állatával jelenleg téli szállásán, egy öthektáros területen állomásozik Szadán. A gyönyörű környezet és az egzotikus állatpark páratlan lehetőséget nyújt a biztonságos szabadtéri élményre – szerepel a szervezők által az MTI-hez vasárnap eljuttatott közleményben.
Mint írták, a területre kizárólag nem nyitott tetejű személyautóval lehet behajtani. A parkban zsiráfokat, elefántokat, tevéket, lovakat, szamarakat és a zebmárokat is egészen közelről lehet megtekinteni. „Szigorú szabályokat hoztunk, hogy mindenki teljes biztonságban tudjon kikapcsolódni nálunk. Az érkező személyautókkal csak a kijelölt útvonalon lehet haladni. A parkban egyszerre csak korlátozott számú járművet engedünk be, ezek legfeljebb egy órát tartózkodhatnak a területen. A bejárat előtti torlódás elkerülésére csak azokat a vendégeket tudjuk fogadni turnusainkon, akik előzetesen online regisztrációt tettek” – idézte a kommüniké Ifj. Richter József cirkuszigazgatót.
A társulat vezetője hangsúlyozta, hogy a Pest Megyei Kormányhivatal Környezetvédelmi és Természetvédelmi Főosztályával és a megyei Járványügyi és Állatvédelmi Osztály állatvédelmi felügyelőjével egyeztetve találták meg azokat a megoldásokat, amelyekkel az előírásoknak minden szempontból eleget tudnak tenni. „Korábbra terveztük a megnyitást, éppen azért halasztottunk, hogy semmilyen szabály, biztonsági előírás ne kerülje el a figyelmünket. Mivel hazánkban eddig nem volt ilyen jellegű szolgáltatás, összetett feladat volt feltérképezni a lehetőségeket”. A park megnyitását Szada nagyközség polgármestere határozatban támogatta.
Ifj. Richter József kitért arra, hogy a Safari Park egyúttal mentőöv számukra, hiszen a koronavírus miatt nehéz helyzetbe került a Magyar Nemzeti Cirkusz és az Richter Flórián Cirkusz is. „Hatalmas költségeket jelent a két társulat mintegy száz állatának eltartása, de mégsem kezdtünk adománygyűjtő akciókba. Próbáljuk magunk megoldani ezt az egyedi kialakult helyzetet, úgy, hogy élményt nyújtunk a közönségünknek”.
Címkékállatkert
Előző cikk Virtuális kiállítás mutatja be Magyarország értékeit
Következő cikk Május végén indul a 174. balatoni hajózási szezon
„Csak egy munkanapot kell majd szombaton ledolgozni 2021-ben, így jövőre öt háromnapos és …
NGM: a munkáltatók kétharmadánál találtak munkaügyi szabálytalanságokat
Az OVB Magyarország utasbiztosítási partnerének adatai alapján még mindig minden negyedik magyar biztosítás nélkül …
Mit ehetünk cukor helyett?
Mit ehetünk cukor helyett? Nagyon sok esetben az ember cukormentesen próbál étkezni az …